Document ID: 32015D0209

ROZHODNUTIE RADY (EÚ) 2015/209
z 10. novembra 2014
o podpise, v mene Európskej únie, a predbežnom vykonávaní Dohody o vedecko-technickej spolupráci medzi Európskou úniou a Faerskými ostrovmi, ktorou sa Faerské ostrovy pridružujú k programu Horizont 2020 - rámcový program pre výskum a inováciu (2014 - 2020)
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 186 v spojení s jej článkom 218 ods. 5,
so zreteľom na návrh Európskej komisie,
keďže:
(1)
Program Horizont 2020 - rámcový program pre výskum a inováciu (2014 - 2020) (ďalej len „program Horizont 2020“) bol zriadený nariadením Európskeho parlamentu a Rady (EÚ) č. 1291/2013 (1) na obdobie od 1. januára 2014 do 31. decembra 2020.
(2)
Rada poverila 18. marca 2014 Komisiu, aby v mene Únie začala rokovania s Faerskými ostrovmi s cieľom uzavrieť dohodu o vedecko-technickej spolupráci medzi Európskou úniou a Faerskými ostrovmi, ktorou sa Faerské ostrovy pridružujú k programu Horizont 2020.
(3)
Tieto rokovania boli úspešne ukončené a Dohoda o vedecko-technickej spolupráci medzi Európskou úniou a Faerskými ostrovmi, ktorou sa Faerské ostrovy pridružujú k programu Horizont 2020 - rámcový program pre výskum a inováciu (2014 - 2020), by sa mala podpísať a do ukončenia postupov potrebných na jej uzavretie predbežne vykonávať,
PRIJALA TOTO ROZHODNUTIE:
Článok 1
Týmto sa v mene Únie schvaľuje podpis Dohody o vedecko-technickej spolupráci medzi Európskou úniou a Faerskými ostrovmi, ktorou sa Faerské ostrovy pridružujú k programu Horizont 2020 - rámcový program pre výskum a inováciu (2014 - 2020) s výhradou uzavretia uvedenej dohody.
Text dohody je pripojený k tomuto rozhodnutiu.
Článok 2
Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
Článok 3
Dohoda sa predbežne vykonáva od 1. januára 2014 až do ukončenia postupov potrebných na jej uzavretie.
Článok 4
Toto rozhodnutie nadobúda účinnosť dňom jeho prijatia.
V Bruseli 10. novembra 2014

Labels: 7
18
15
5